Document ID: /roh_data/filtered/fineweb-2-filterrobots_roh.jsonl.gz/37859

Engalterra - Islanda 1:2
En l'emprima mesadad ha l'Engalterra pudì far l'emprim e sulet gol cun sajettar in penalti. E gist suenter han ils Islandais sajettà 2 goals. En la segunda mesadad dal gieu n'èn lura crudads nagins goals pli. En il quartfinal frunta l'Islanda sin la Frantscha.
Sco reacziun sin la terrada, ha il trenader da l'Engalterra, Roy Hodgson declerà sia demissiun.
Italia - Spagna 2:0
La partida Italia-Spagna è vegnida manada fitg intensiva. En l’emprima mesadad ha l’Italia dominà la partida ed aveva bunas schanzas da marcar gist plirs gols. En la segunda mesadad era la partida pli equilibrada ed il goli dals talians Gianluigi Buffon ha pliras giadas pudì tegnair ils sajets dals Spagnols.
En il quartfinal frunta l’Italia uss sonda proxima sin la Germania.
RR novitads 20:00+